Voĉmesaĝejo 2 sen limoj

**Voĉmesaĝejo 2 sen limoj** estas komunumo de personoj, nuntempe gastigataj en aplikaĵo Telegramo, kreita de Paroligxema Francisko kaj kiu havas tri precipajn karakterojn:

1. Ili estas esperantistoj.
2. Ili kredas ke por ke la lingvo Esperanto atingu ĝian celon esti dua komuna lingvo por la tuta homaro unue ĝi devas esti amase parolata de preskaŭ ĉiuj esperantistoj. Kelkaj nomas ĉi tion la Meza venko.
3. Pro la fakto ke preskaŭ la tutaĵo de esperantistoj ne havas nuntempe la eblon paroli ĉiutage Esperanton voĉe, ili konsideras ke nuntempe sendado de sufiĉe longaj ĉiutagaj voĉmesagxoj estas la plej bona kaj efika maniero por atingi veran fluecon je la uzado de Esperanto.

## Origino Kaj Historio

Ĉi tiu projekto komenciĝis kiam esperantisto brazilano nomata Antonio Simoes kreis en Telegramo la grupon Voĉmesaĝejo 1 kiu tiutempe ĝi nomiĝis simple Voĉmesaĝejo ĉar ĝi estis la ununura. Dum kelkaj jaroj, ĉar ne estas nun konata la jaro kiam ĝi komenciĝis, ĝi funkciis, sed ĉiam io okazis ke ĝi ne povis sufiĉe forte florigi.

Je jaro 2020 dum unu kompleta monato preskaŭ neniu voĉmesaĝo estis sendata, sed je tago 17 de Februaro grupo de esperantistoj decidis sendi voĉmesaĝojn amase. Tiam okazis la nomata Voĉmesaĝa revolucio aŭ Movado de la 17-a de februaro (17F). Kelkaj kredis ke la Fina Venko de Esperanto estis proksima, sed kelkaj tagoj post la Voĉmesaĝa Revolucio, komenciĝis la Kontraŭrevolucio por povi bremsi la revoluciulojn. Unu el la plej gravaj estis denuncata pro persista sendado de longegaj voĉmesaĝoj. Li ne estis forĵetata de la Voĉmesaĝejo 1, sed li rapide komprenis ke por la progreso de la Voĉmesaĝa Revolucio estus necesa fortega laboro kaj ke en tiu loko tio ne eblus. Pro tio je tago 3 de Aprilo de 2020 naskiĝis la **Voĉmesaĝejo 2 Sen Limoj** kiel alternativa loko por gastigi la revoluciulojn. Kvankam en tiu terura proceso multaj el ili malaperis, tamen kelkaj el la plej persistaj restis kaj daŭrigis la Voĉmesaĝan Revolucion.

La blokado estis terura sed la revoluciuloj ne rezignis. Ili sciis ke la tempo estis alvenanta kaj neniu povus haltigi la proceson. Pli kaj pli da personoj sendis voĉmesaĝojn pli kaj pli longajn. Je tago 10 de Majo estis instalata masxino por kalkuli la voĉmesaĝojn, la voĉmesaĝantojn kaj la tutajn minutojn de voĉmesaĝoj. Tiamaniere ili povis havi nombran informon pri sukceso aŭ malsukceso. Je la tago 17 de Februaro de 2021, unua datreveno de la Revolucio, estis konata ke la Voĉmesaĝejo 2 Sen Limoj atingis 2 horojn de voĉmesaĝoj ĉiutage averaĝe. La sukceso estis forta, sed la nombro de voĉmesaĝantoj estis nesufiĉa por atingi senti ke la Meza Venko estas proksima.

Koincide kun tiu unua datreveno okazis la **Unua Voĉmesaĝa Maratono** kaj ĝi estis tute sukcesa ĉar estis atingata la sendado de 27 horoj de voĉmesaĝoj dum la 24 horoj de la tago 14 de Februaro, la dimanĉo plej proksima al la datreveno menciata.

Je tago 6 de Septembro de 2021 komenciĝis la regulo 6S kiu establis ke ĉiu membro devas sendi almenaŭ unuminutan voĉmesaĝon ĉiun duonmonaton por resti en la komunumo. La rezultato estas ĝis nun ke kelkaj membroj jam ne restas sed aliaj komencis sendi voĉmesaĝojn.

Nun la ĉefa laboro estas ke pliaj personoj apogu la projekton pere de sendado de voĉmesaĝoj. Se ĝi ne okazus, la Meza Venko ne estos atingata. Dume Esperanto restas kiel lingvo preskaŭ nur legata kaj skribata, sed preskaŭ ne voĉparolata.

Post sukceso kaj malsukceso la laboro daŭrigas, nun koncentrata precipe al atingado de pliaj personoj kiuj sxatas sendadon de voĉmesaĝoj kaj scias ke ĝi estas bonega vojo por atingi fluecon en esperanta parolado voĉa.

## Komento de partoprenanto

"Antaŭ la facila konstato ke Esperanto ege emas definitive stariĝi kiel skriba internacia lingvo, Revolucio 17f, laŭ plej sinteza kompreno, temas pri forta agado intence paroligi la uzantojn de la lingvo. Por tiu celo ĝi favoras oferante lokon, Voĉmesaĝejo 2 Sen Limoj, en kiu, ene de profunda respekto al la homa diverseco, ĉiuj rajtas sendi voĉmesaĝojn pri iu ajn temo preferata laŭ kvanto kaj tempo-daŭro necesaj kun la garantio ke neniu baros tiun praktikadon. Kaj la efiko estas rapide kontrolebla baze de la fulma evoluo de tiuj kiuj prenas sur sin tiun defion, tio estas, la tiel revata flueco okazas ju pli voĉmesaĝojn oni sendas. La vorto "Revolucio" kongruas kun la celo de la movado, konsiderante la "subita, profunda ŝanĝiĝo en la irado de la afero", nome, tendenco skribigi la lingvon lasante al uzantoj de la idiomo senton de malpleneco pri la lernata lingvo."